কস্তুরী পট্টনায়ক

**কস্তুরী পট্টনায়ক** হলেন ওডিশি নৃত্যের একজন উদ্গাতা, প্রদর্শক, নৃত্য পরিকল্পক, শিক্ষক, প্রশিক্ষক এবং সংগীতকার।

## পরিলেখ

কস্তুরী পট্টানায়কের ওডিশি নৃত্যের গ্রন্থনা এবং নৃত্য পরিকল্পনাসমূহ মৌলিকত্ব এবং সৃজনধর্মী বিচিত্রতার জন্য প্রশংসার দাবি রাখে। তিনি ওডিশি নৃত্যসূচিতে নতুন ধারণা, নতুন ভাবনা, নতুন শৈলী, নতুন সমন্বয়, নতুন যোগাযোগ এবং নতুন দিশার আলোকপাত করেছেন।

কস্তুরী একই সঙ্গে একজন দক্ষ একক এবং সম্মিলিত নৃত্য প্রদর্শক। এছাড়া তিনিই ওডিশি নৃত্যনাট্যের অন্যতম অগ্রদূত, যেগুলো বিশেষ করে ওডিশার ধ্রুপদী ও লোক ঐতিহ্য এবং মহান অখিল ভারতীয় পৌরাণিক কাহিনিসমূহের সংমিশ্রণে প্রস্তুত। তিনি একজন দক্ষ ওডিশি সংগীতকার হিসেবে ওডিশি নৃত্যকে তাঁর সৃষ্টিশীল ও কল্পনাপ্রবণ গ্রন্থনা এবং নৃত্য পরিকল্পনা ওডিশি সংগীতকে তার মৌলিক ও অকৃত্রিম ধারায় বহমান করেছেন।

কস্তুরী পট্টনায়ক ছোটোবেলা থেকেই কত্থক নৃত্যের পাশাপাশি তাঁর ওডিশি নৃত্যশিক্ষা আরম্ভ করেছিলেন। ওডিশা রাজ্যের কটকস্থিত প্রতিষ্ঠিত শৈলবালা ওমেন্স কলেজ থেকে স্নাতক পাঠক্রম সম্পূর্ণ করার পর তিনি ভুবনেশ্বরের ওডিশি রিসার্চ সেন্টার (ওআরসি) সংস্থায় যোগদান করেছিলেন, যেখানে ওডিশি নৃত্যের অগ্রবর্তী নিবিড় শিক্ষা্ক্রমে প্রথম ব্যাচে তালিম নিয়েছিলেন।

শীর্ষস্থানীয় ওডিশি নৃত্য গুরু / সংগীতের বিশিষ্ট রচয়িতাদের কাছে তালিম নেওয়ার এবং প্রদর্শন করার দুর্লভ স্বাতন্ত্র্য কস্তুরী পট্টনায়কের রয়েছে; এঁদের মধ্যে আছেন: প্রয়াত রঘুনাথ দত্ত, প্রয়াত পদ্মবিভূষণ কেলুচরণ মহাপাত্র, পদ্মশ্রী কুমকুম মোহান্তি, পদ্মশ্রী গঙ্গাধর প্রধান, রামণী রঞ্জন জেনা এবং দয়ানীধি দাশ।

অল্প বয়স থেকেই তিনি ওডিশি নৃত্যের প্রদর্শন এবং প্রচারের জন্যে সারা দেশ এবং বিশ্ব ভ্রমণ করেছিলেন। তিনি হংকং, সোভিয়েত ইউনিয়ন, ইন্দোনেশিয়া, থাইল্যান্ড, সিঙ্গাপুর, উত্তর কোরিয়া এবং চিনসহ বিভিন্ন দেশে কর্মশালা সংগঠিত করেছিলেন।

কস্তুরী সারা দেশে এবং বিদেশে ওডিশি নৃত্যে চার শোর বেশি শিষ্যকে প্রশিক্ষণ দিয়েছেন; যাঁদের মধ্যে অনেকেই হয় নামী প্রদর্শক অথবা গুরু হয়েছেন।

ওডিশি রিসার্চ সেন্টারে তাঁর নৃত্য পরিকল্পনার কাজ ছেড়ে তিনি দিল্লি গিয়েছিলেন এবং সেখানে ভারতের জাতীয় বুনিয়াদী সাংস্কৃতিক সংস্থা 'সংকল্প'-তে অনুষ্ঠান নির্দেশক (সংস্কৃতি) এবং সৃষ্টিশীল প্রধান হিসেবে যোগদান করেছিলেন। সংকল্প সংস্থায় কাজ করার সময় তিনি তাঁর প্রধন কাজকর্ম ভারতীয় শিল্প ও সংস্কৃতির প্রসারের পাশাপাশি শিক্ষা,গবেষণা এবং কৌশলগতভাবে তাঁর কর্মপরিধি বিস্তৃত করেছিলেন।

ভারত সরকারর সংস্কৃতি মন্ত্রণালয়ের বিভিন্ন কমিটিতে তিনি কাজ করেছেন।

কস্তুরী ওডিশি চলচ্চিত্রে এবং জাতীয় দূরদর্শন চ্যানেল ধারাবাহিকে মুখ্য ভূমিকায় অভিনয় করেছেন। তাঁর 'দেবদাসী' দূরদর্শন ধারাবাহিক দেবদাসী ঐতিহ্যের একটা অতুলনীয় সেরা শিল্পকর্ম।

সেন্ট্রাল বোর্ড অফ ফিল্ম সার্টিফিকেশন সংস্থার স্থানীয় কমিটির তিনি একজন সদস্য ছিলেন। ভারত সরকারের মানব সম্পদ উন্নয়ন মন্ত্রকের অধীনে ভুবনেশ্বরের স্টেট ইন্সটিটিউট অফ টেকনোলজি (এসআইটি) প্রযোজিত প্রাথমিক শিক্ষা কার্যক্রম অনুষ্ঠানের আটটা উপাখ্যানের সঞ্চালনাও তিনি করেছন।

ছত্তিশগড়ের খয়রাগড়ে অবস্থিত ইন্দিরা কলা সংগীত বিশ্ববিদ্যালয়ের (এসকেআইডবলু) ওডিশি নৃত্যের বিএ এবং বিএ (সাম্মানিক) পাঠক্রম প্রণয়নে তিনি এক অগ্রগামী ভূমিকা নিয়েছিলেন। মধ্যপ্রদেশ সরকার দ্বারা প্রদত্ত বার্ষিক মর্যাদাপূর্ণ 'কালিদাস সম্মান' এবং 'তুলসী সম্মান' শিল্প পুরস্কার দুটোর বিচারক হিসেবেও তিনি কাজ করেছেন।

এছড়া তিনি অসংখ্য পুরস্কার পেয়েছেন এবং ভারতীয় সংস্কৃতির অভিব্যক্তির বৈচিত্র্যের প্রচারপর্বে প্রশংসা অর্জন করেছেন।

## অর্জন ও অবদান

কস্তুরী পট্টনায়ক এখনো 'সংকল্প' সংস্থার সঙ্গে যুক্ত আছেন, যে বেসরকারি সংস্থাকে প্রাক্তন ভারতের প্রধান বিচারপতি জে এস বর্মা মহাশয়ের নেতৃত্বে ভারত সরকার কমিটি 'খুব ভালো' এবং 'বিশেষ আগ্রহের' বলে উল্লেখ করেছেন। সংস্কৃতির কার্যক্রম নির্দেশক হিসেবে কস্তুরী সাংস্কৃতিক ও স্বাভাবিক ঐতিহ্যের প্রসার ঘটিয়েছেন। 

তিনি ন-টা পল্লবী সৃষ্টি করেছেন:
* *চারুকেশী*
* *পট্টদীপ*
* *গতি সম্মিক্রুতা*
* *হংসধ্বনি*
* *নারায়ণী*
* *জনসম্মোহিণী*
* *আশাবরী*
* *বাগেশ্রী*
* *শংকরাভরণ-১-ফর দ্য বিগিনার্স*
* *শংকরাভরণ-২*
* *কৌশিক ধ্বনি*
* *যোগ*

নৃত্যনাট্যের মধ্যে আছে:
* *দ্য ডিয়ার কৃষ্ণসারা* (*কৃষ্ণসারা মৃগ*)
* *যম সাবিত্রী সম্বাদ*
* *রসা ত্রয়ী*
* *কাঞ্চি অভযান*
* *চিত্রাঙ্গদা*
* *স্থিতপ্রজ্ঞা*
* *শবরী উপাখ্যানম*

## আইসিসিআর তালিকাভুক্ত শিল্পী

কস্তুরী পট্টনায়ক অন্যান্য দেশের সঙ্গে সাংস্কৃতিক বিনিময় প্রসারের লক্ষ্যে, ব্যক্তিগত শিল্প প্রদর্শন এবং সংকল্প গোষ্ঠীর প্রধান হিসেবে ইন্ডিয়ান কাউন্সিল ফর কালচারাল রিলেশন্স (আইসিসিআর) সংস্থায় তালিকাভুক্ত ছিলেন।

## সম্মান

* 'রাজেন্দ্র প্রসাদ স্মৃতি সংসদ', কটক, ওডিশা থেকে ১৯৯৭ খ্রিস্টাব্দে রাজেন্দ্র প্রসাদ স্মৃতি পুরস্কার
* বিষ্ণুপ্রিয়া স্মৃতি সম্মান, পুরী, ওডিশা থেকে ওডিশি নৃত্যে চমকপ্রদ অভিনয়ের জন্যে 'অভিনন্দনিকা - ১৯৯৯'
* রাজ্য থেকে ১৯৮৭ খ্রিস্টাব্দে এবং মানব সম্পদ উন্নয়ন মন্ত্রণালয় থেকে ২০০০ খ্রিস্টাব্দে বৃত্তি
* ২০০৩ খ্রিস্টাব্দে উদয়ন সাংস্কৃতিক অনুষ্ঠান থেকে 'দেবদাসী সম্মান'
* ২০০২ খ্রিস্টাব্দের জন্যে সেন্ট্রাল বোর্ড অফ ফিল্ম সার্টিফিকেশনের বিচারক
* ১৯৯৯ খ্রিস্টাব্দে অন্ধ্র প্রদেশের কুচিপুডি জেলার কুচিপুডি নাট্যকলা মণ্ডলী থেকে সম্মানিত
* আদি গুরু পঙ্কজ চরণ দাশ প্রতিষ্ঠিত মাহারি পুরস্কার - ২০১৫

## উৎসবসমূহ

* ইন্ডিয়া ফেস্টিভ্যাল, (সোভিয়েত ইউনিয়ন) ১৯৮৭
* স্প্রিং ফেস্টিভ্যাল, উত্তর কোরিয়া, ১৯৯০ (আইসিসিআর)
* কলিঙ্গ বালি যাত্রা (ইন্দোনেশিয়া, জাকার্তা, বালি, সিঙ্গাপুর, থাইল্যান্ড)
* একক প্রদর্শন (হংকং, চিন, জাপান), ১৯৯৪
* খাজুরাহো ফেস্টিভ্যাল, ১৯৯২ এবং ২০০৭
* একামরা উৎসব, ২০০৭
* ইলোরা ফেস্টিভ্যাল, ১৯৯১
* নিসাগান্ধি ফেস্টিভ্যাল, ১৯৮৯
* সূর্য ফেস্টিভ্যাল, ১৯৯০, ১৯৯২, ২০১০
* সিধেন্দ্র যোগী ড্যান্স ফেস্টিভ্যাল, কুচিপুডি, ১৯৯৮, ১৯৯৯, ২০০০
* উদয় শংকর ড্যান্স ফেস্টিভ্যালস, ২০০০
* কোনার্ক ড্যান্স ফেস্টিভ্যাল, ১৯৮৯ থেকে ২০০৪
* কোনার্কা নাট মণ্ডপ ফেস্টিভ্যাল, ১৯৮৮
* সেন্ট্রাল এসএনএ ইয়ুথ ফেস্টিভ্যালস
* যুব নৃত্য উৎসব, ১৯৯২, ১৯৯৬, ২০০৩
* ওডিশি ইন্টারন্যাশনাল, ভুবনেশ্বর, ২০১০
* উৎকল দিবস - রৌরকেলা, ২০১০, ২০১৪
* সংকল্প ফেস্টিভ্যাল সিরিজ, মহিশূর ২০১০ ও বেঙ্গালুরু ২০১০
* কমনওয়েলথ গেমস, নয়াদিল্লি, ২০১০
* ওডিয়া সিনেমা ৭৫ বর্ষপূর্তি দিবস, ভুবনেশ্বর, ২০১০
* উৎকল দিবস, দেরাদুন, ২০১১
* গুরুদেব রবীন্দ্রনাথ ঠাকুরের সার্ধশততম জন্মবার্ষিকীর উদ্বোধনী অনুষ্ঠান, ভোপাল, ২০১১
* বেতওয়া মহোৎসব, বিদিশা, ২০১১
* সাতনা মহোৎসব, সাতনা, ২০১২
* ওডিশি নৃত্যে নতুন সৃষ্টির ওপর *সংকল্প* সংস্থার জাতীয় উৎসব, ২০১২
* কোনার্ক ফেস্টিভ্যাল, ২০১২
* খাজুরাহো ফেস্টিভ্যাল, ২০১৪

## গবেষণা

কস্তুরী পট্টনায়ক ভারত সরকারের প্ল্যানিং কমিশনের কার্যক্রম সমন্বয়কারী ছিলেন, গবেষণা প্রকল্পের নাম ছিল 'ভারতের সাংস্কৃতিক অভিব্যক্তির বৈচিত্র্যের প্রসার - কেন্দ্রীয় সংগীত নাটক আকাদেমির (এসএনএ) এক প্রভাব মূল্যায়ন চর্চা'। এটা ভারত সরকারের সাংস্কৃতিক মন্ত্রণালয়ের স্বশাসিত প্রধান সংস্থাগুলোর মধ্যে একটার গুরুত্বপূর্ণ চর্চা।

## আরো দেখুন

* নৃত্যে ভারতীয় নারী
* ওডিশি

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওড়িশি নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ওড়িশার নৃত্যশিল্পী
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:ভারতীয় নৃত্য পরিচালক
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:২০শ শতাব্দীর ভারতীয় নারী শিল্পী